b"\n_START_ARTICLE_\nEsgl\xc3\xa9sia de Montserrat (Manresa)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia de planta rectangular adossada amb dues fa\xc3\xa7anes fent cantonada. Presenta una nau coberta amb volta dividida per quatre arcs torals, amb sagristia i cambril situats darrere el baptisteri. Fa\xc3\xa7anes: la principal est\xc3\xa0 ordenada sim\xc3\xa8tricament amb el portal d'acc\xc3\xa9s de mig punt, amb arquivoltes, l'\xc3\xbaltima de les quals s'enlla\xc3\xa7a amb la l\xc3\xadnia d'imposta. A sobre del portal, un roset\xc3\xb3. Capcer coronat amb cornisa i arcs cecs. La fa\xc3\xa7ana lateral presenta una s\xc3\xa8rie d'obertures que no segueixen un ritme unitari i tamb\xc3\xa9 apareix un tros d'arqueria cega en un tram.\n_START_SECTION_\nHist\xc3\xb2ria\n_START_PARAGRAPH_\nEl 1887 es va comen\xc3\xa7ar l'obra, que es bene\xc3\xad el 1906. El 1909 es crem\xc3\xa0 durant la Setmana Tr\xc3\xa0gica i despr\xc3\xa9s es va refer de nou. El cambril es constru\xc3\xad el 1932."